Guldvinderen er en blød og cremet gedeost Taverna Keci Peyniri, produceret på Nørager Mejeri, i Himmerland. Osten er inspireret af de gedeoste, hyrderne selv fremstillede i Anatolien for flere hundrede år siden, deraf navne Keci Peyniri. Gedeosten er fremstillet af 100 pct. dansk gedemælk. Guldmedaljen blev sikret i et år, hvor konkurrencen i det prestigefyldte mesterskab var endnu hårdere end tidligere. Med hele 2.500 produkter fra en lang række nationer var verdensmesterskabet i USA nemlig ramme om den hidtil største internationale bedømmelse af oste- og smørprodukter.

Opsummering:
Den nordjyske mejerivirksomhed Nordex Food har vundet guld ved det officielle osteverdensmesterskab i USA.